Ռեյմոնդ Դալիո

**Ռեյմոնդ Դալիո** (, ), ամերիկացի ֆինանսիստ, նեդրող-միլիարդատեր, «Bridgewater Associates» ներդրումային ընկերության հիմնադիր, բարերար։

## Կենսագրություն
Ռեյ Դալիոն ծնվել է իտալա-ամերիկյան ջազ երաժշտի ընտանիքում։ 12 տարեկանում նա 300 դոլարով գնել  է «Northeast Airlines» ավիաընկերության ակցիաները։ Նրա առաջին ներդրումը եռապատկվել է այն բանից հետո, երբ Northeast Airlines-ը միավորվել  է մեկ այլ ընկերության հետ։

Դալիոն ստացել է բակալավրի կոչում Լոնգ Այլենդ համալսարանում և բիզնեսի կառավարման մագիստրոսի կոչում՝ Հարվարդի բիզնես դպրոցում։

Ավարտելով ուսումը, Դայլոն աշխատել է Նյու Յորքի ֆոնդային բորսայում և զբաղվել է ֆյուչերսային առևտրով։ Հետագայում նա նաև աշխատել է որպես ապրանքների գծով տնօրեն (*Director of Commodities*) «Dominick & Dominick» ընկերությունում։ 1974 թվականին Դալիոն մերկապարուհի է տարել գյուղատնտեսական համաժողովի, վճարելով նրան, որպեսզի մերկանա հանրության առջև։ Այդ խեղկատակության համար նրան հեռացրել են աշխատանքից։ Մնալով առանց աշխատանքի, Դալիոն իր ռեգբիի խաղընկերոջ հետ՝ 1975 թվականին հիմնադրել է «Bridgewater» ընկերությունը, որի միջոցով հաճախորդներ է խլել իր նախկին գործատուից։ 2012 թվականին ընկերությունը դարձել է աշխարհի մեծագույն հեջ ֆոնդերից մեկը։ Դալիոն բորսայում առևտուր էր անում արժույթներով և պարտատոմսերով, ինչպես նաև հոդվածներ էր գրում տնտեսագիտության մասին։

Bridgewater ընկերությւոնը կառավարում է կենսաթոշակային, համալսարանական և սուվերեն ֆոնդերի ակտիվներ, 2017 թվականի դրությամբ ակտիվների ընդհանուր գումարը կազմել է 160 միլիարդ դոլար։ Bridgewater-ը նաև թողարկում է *Daily Observations-ի* տնտեսական տեղեկագրերը։

2018 թվականին Դալիոյի ունեցվածքը գնահատվել է 17,4 միլիարդ դոլար։ 2015 թվականին նա զբաղեցրել է 18-րդ հորիզոնականը՝  ըստ Բլումբերգի աշխարհի ամենաազդեցիկ մարդկանց ցանկում։ 2020 թվականին նա՝ 18 միլիարդ դոլար կարողությամբ Ֆորբսի վարկանիշով եղել է 46-րդ հոիզոնակնում։

Ամերիկյան մեդիան նրան անվանում է «ներդրումների ոլորտի Սթիվ Ջոբս»։ Նրա «Principles: Life & Work» («Սկզբունքներ. կյանք և աշխատանք») գիրքը դարձել է Նյու Յորք Թայմսի բեսթսելեր։ Դալիոն նախընտրում է դիմել Ջիմ Քոլինզին, իսկ Ջոն Մաքքեյնը ԱՄՆ նախագահի միակ թեկնածուն է, ով օգտվում է նրա աջակցությունից։

Ներդրումային գործունեությունից զատ Ռեյ Դալիոն հետաքրքրված է պատմությամբ։ Նա ուսումնասիրել է վերջին մի քանի դարերի տնտեսական ցիկլերը, ինչպես նաև վերջին 100 տարվա վարկային ցիկլերը։ Վերլուծելով՝ Դալիոն հաճախ զգուշացնում էր, որ արևմտյան տնտեսություններում նկատվող պարտքի աճը, ի վերջո, առաջացնելու է լուրջ ճգնաժամ։

Դալիոն հաջողությամբ կանխատեսել է համաշխարհային տնտեսության զգալի անկում 2022 թվականին, իսկ 2023-ը (ինչն արդեն հաստատվում է) և 2024-ն էլ ավելի բարդ է անվանել ոչ միայն ֆինանսական, այլև քաղաքական առումով։ Նա անխուսափելի է համարում ամերիկյան ֆինանսական պղպջակի այթումը. դոլարից բարձր կախվածության պատճառով ԱՄՆ-ի ճգնաժամը տնտեսական խնդիրներ կառաջացնի Եվրոպայում և Ճապոնիայում։ Նշելով ամերիկյան հասարակության մեջ աճող անտագոնիզմը, երբ կողմերից յուրաքանչյուրն ամեն գնով ձգտում է հաղթանակի և պատրաստ չէ չափավոր որոշումների և փոխզիջումների, Դալիոն կանխատեսում է Ամերիկայում քաղաքացիական պատերազմի մեծ հավանականություն, ինչպես նաև վերը նշված բոլոր տնտեսական և սոցիալ-քաղաքական գործոնների և նոր համաշխարհային պատերազմի համադրություն։

Ստեղծված իրավիճակում Դալիոն մեղադրում է զարգացած երկրների քաղաքական գործիչներին և կենտրոնական բանկերին, որոնք պատասխանատու են բարձր գնաճի և եկամուտների ճեղքվածքի համար (գնահատելով, որ այսօր նրանք այլևս ի վիճակի չեն բեկել արդեն մի քանի սերունդ գոյություն ունեցող այս միտումը), ինչպես նաև լրատվամիջոցներին և սոցիալական ցանցերին, որոնց պատճառով հանրային տարածքում «կորել է ճշմարտությունը»։

## Անձնական կյանք
1969 թվականից նա օրական երկու անգամ զբաղվում է տրանսցենդենտալ մեդիտացիայով և իր ընկերության աշխատակիցներին կոչ է անում ևս զբաղվել մեդիտացիայով։ Որպես հոբբի զբաղվում է օվկիանոսի հետազոտությամբ։

Ամուսնացած է Բարբարա Դալիոյի հետ։ Ունի 4 տղա՝ Դեվն, Փոլ, Մեթյու, Մարկ։

2011-ի ապրիլին Ռեյմոնդ Դալիոն և նրա կինը՝ Բարբարան, միացել են Բիլ Գեյթսին և Ուորեն Բաֆեթին՝ խոստանալով իրենց կյանքի ընթացքում ունեցվածքի կեսից ավելին նվիրաբերել բարեգործական նպատակներով։

## Ստեղծագործություններ
* *Principles: Life and Work (2017) ISBN 978-5-00-117734-0*
* *Principles for Navigating Big Debt Crises (2018) ISBN 978-5-00-169193-8*
* *A Template For Understanding Big Debt Crises (2018)*
* *Why and How Capitalism Needs to be Reformed (2019)*
* *Principles for Success (2019)*
* *Principles for Dealing with the Changing World Order: Why Nations Succeed and Fail (2022)  ISBN 978-5-00195-335-7*

## Ծանոթագրություններ

## Արտաքին հղումներ
* 
* Жесткий инвестор: как Рей Далио создал крупнейший хедж-фонд мира (РБК, 18.08.2016)
* Рэй Далио — РБК: «Из тех, кто работает за зарплату, команды не создать» (28.08.2018)

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ամերիկացի ֆինանսիստներ
Կատեգորիա:Միլիարդատերեր
Կատեգորիա:Ներդրողներ
Կատեգորիա:Ռուդիկ Ղարիբյանի հիշատակին նվիրված հոդվածներ